Aleksejs Rumjancevs

Aleksejs Rumjancevs (dzimis  Rīgā) ir Latvijas smaiļotājs, startē smailīšu vieniniekos un divniekos. Kopš 2007. gada ir Latvijas Olimpiskās vienības sastāvā un piedalījies 2012. gada un 2016. gada vasaras olimpiskajās spēlēs.LOV sportista profils , lov.lv Aleksejs Rumjancevs ir izcīnījis bronzas medaļas 2008. gada un 2016. gada Eiropas čempionātos, kā arī bronzas medaļu 2017. gada Pasaules čempionātā, kas ir viņa karjeras augstākais sasniegums.Rumjancevs izcīna savu pirmo medaļu pasaules čempionātā Sportacentrs

Aleksejs Rumjancevs ir bijis Latvijas čempions smaiļošanā 6 reizes 500 m distancē, un 3 reizes 200 m distancē.

 Biogrāfija 
Aleksejs Rumjancevs ir dzimis 1986. gada 13. februārī Rīgā. Izglītību ieguvis Rīgas 53. vidusskolā.

Karjera
Ar smaiļošanu nodarbojas kopš 10. gadu vecuma, sporta gaitas uzsācis Jūrmalā pie treneres Irinas Boitmanes. 

2011. gada 29. maijā Pasaules kausa trešajā posmā A. Rumjancevs pārī ar Kristu Straumi izcīnīja uzvaru smaiļošanā 200 metru distancē.Smaiļotājiem Rumjancevam/Straumem uzvara PK posmā, apollo.lv 2011. gada Eiropas čempionātā 200 m distancē kopā ar K. Straumi izcīnīja 4. vietu.Straume/Rumjancevs - ceturtie Eiropā, sportacentrs.com 2011. gada Pasaules čempionātā viņi izcīnīja 6. vietu 200 metru distancē, tādējādi kvalificējoties .Straume un Rumjancevs izcīna 6. vietu un iegūst ceļazīmi uz olimpiskajām spēlēm Olimpiskajās spēlēs viņi izcīnīja 11. vietu 200 m distancē. 

2016. gadā A. Rumjancevs piedalījās savās otrajās olimpiskajās spēlēs Riodežaneiro, iekļūstot finālā un izcīnot augsto 5. vietu 200 metru individuālajā distancē. Noslēguma ceremonijā viņš bija Latvijas delegācijas karognesējs.

2017. gada pasaules čempionātā Račicē, Čehijā, A. Rumjancevs ieguva trešo vietu pasaules čempionātā 200 metru individuālajā distancē, kas ir viņa karjeras līdz šim augstākais sasniegums. 2018. gada aprīlī otro vietu ieguvušais Ungārijas smaiļotājs Bence Horvāts tika diskvalificēts par dopinga lietošanu un A. Rumjancevs pacēlās par vienu vietu augstāk.Latvijas smaiļotājs Rumjancevs pēc sāncenša dopinga kļūst par pasaules vicečempionu  LSM

 Atsauces 

 Ārējās saites 

 LOV profils
 Latvijas kanoe federācijas profils

Kategorija:1986. gadā dzimušie
Kategorija:Rīgā dzimušie
Kategorija:Latvijas smaiļotāji un kanoe airētāji
Kategorija:2012. gada vasaras olimpisko spēļu dalībnieki
Kategorija:2016. gada vasaras olimpisko spēļu dalībnieki